**Előterjesztés**

**a Képviselő-testület 2016. november 29 -én tartandó ülésének**

**1. napirendi pontjához**

**Beszámoló a két ülés között eltelt időszakról**

**Tisztelt Képviselő Testület!**

**A lejárt határidejű határozatokról az alábbiakban számolok be:**

* **100/2016.(IX.29.)** a Bursa Hungarica Felsőoktatási Önkormányzati Ösztöndíjpályázattal kapcsolatban csatlakozási nyilatkozat benyújtása

*A csatlakozási nyilatkozat benyújtásra került az Emberi Erőforrás Támogatáskezelő szervezethez.*

* **102/2016.(X.04.)** Áy-Sárosi Petra pszichológus foglalkoztatásáról az Általános Iskolában

*Áy-Sárosi Petrával a szerződés aláírásra került.*

* **109/2016.(X.04.)** Pazgyera Ervin ingatlanvásárlásra vonatkozó kérelméről

*A Testület döntéséről szóló tájékoztató kiküldésre került Pazgyera Ervin részére, de az*

*ügyfél vételi szándékával még nem jelentkezett.*

* **110/2016.(X.04.)** a Pincefalu Egyesület kérelméről (Felkéri a polgármestert, hogy a forrás környékének helyreállítása miatt vegye fel a kapcsolatot a Pilisi Parkerdő vezetőjével, mint a terület tulajdonosával.)

*Felvettem a kapcsolatot a Pilisi Parkerdő Zrt-vel, folyamatban van a lehetőségek felmérése.*

* **111/2016.(X.04.)** a 2016/2017-es évre a hókotrást és síkosság-mentesítést végző vállalkozó kiválasztásáról

*Salik Gyulával aláírásra került a Vállalkozói szerződés.*

* **115/2016.(X.04.)** a Piliscsévi Általános Iskola nyílászáró-cseréjéről

*Az öt nyílászáró megrendelésre került.*

**A két ülés közötti eseményekről az alábbiakban számolok be:**

**Október**

* 5-én a Lövész Sport Egyesület lőterének helyisége átadásra került a focistáknak

A körforgalomnál helyszíni bejárást tartottunk az új buszváró kiépítésével kapcsolatban

Tatabányán helyszíni ellenőrzésen vettünk részt a népszavazási elszámolással kapcsolatban

* 7-én az államkincstár az ASP-vel kapcsolatban helyszini szemlét tartott a közös hivatal dolgozóinak, valamint az informatikus megvizsgálta az ASP bevezetésének műszaki feltételeit
* 8-án részt vettem a Pilisi-bicajnap szervezésében
* 11-én rendkívüli testületi ülést tartottunk Kesztölc község önkormányzatával az összekötőút pályázatáról
* 13-án a plébános úrral megbeszélést tartottam a templom körüli közterület rendben tartásáról
* 17-től 23-ig az iskola épületének 90. évfordulójának ünnepségsorozata volt (kiállítás megnyitó mesemondó és szavalóverseny, gálaműsor)
* 17-én ülésezett a SZEK Bizottság
* 21-én Ister Granum ülésén vettem részt Esztergomban
* 23-án tartottuk az október 23-i megemlékezésünket
* 26-án Nyergesújfalun Térségi Gasztronómiai találkozón vettem részt
* 27-én Kistérségi társulási ülés volt

Tatabányán a Vízműnél értekezleten vettem részt

* A Művelődési Házban Tökfesztivált tartottak
* 28-án egész napos ASP képzésen vett részt 3 fő gazdálkodó

**November**

* 2-án Tatabányán a Nemzeti Fejlesztési Minisztérium által szervezett Digitális Jólét Program c. értekezleten vettem részt
* 2-án belső ellenőrünk helyszíni ellenőrzést tartott Piliscséven és Leányváron
* 3-án két adós kolléganőnk egész napos ASP oktatáson vett részt Tatabányán
* 3-án munkaértekezletet tartottunk
* 7-én Esztergomban a Közútkezelő Zrt. téli felkészüléssel kapcsolatos megbeszélést tartott
* 9-én a TDM vezetőjével, Szekér Zoltánnal egyeztető tárgyalást tartottunk

9-én egész napos ASP képzésen vett részt 3fő gazdálkodó

* 11-én Az Óvodások lámpás felvonulást tartottak
* 12-én a Pincefalu Egyesület Márton napi mulatságot rendezett, ahol Önkormányzatunkat Dimitrov László alpolgármester úr képviselte
* 14-én ülésezett a SZEK bizottság
* 15-én ülésezett PT Bizottság
* 16-án egész napos ASP képzésen vett részt 3 fő gazdálkodó,

ülésezett a SZÖK

A katasztrófavédelem ellenőrzést tartott a kijelölt melegedőhelyen

* 17-én Környén a Polgármesterek a Falukért Egyesületi ülésén vettünk részt jegyző asszonnyal az ASP bevezetésével kapcsolatban
* 18-án Tatbányán a Polgármesterek ASP oktatásán vettem részt Jegyző Asszonnyal és Hanzelik Gábor polgármester úrral
* 19-én a Művelődési Házban adventi koszorúkészítés foglalkozás volt
* 23-án a TOP-os pályázattal kapcsolatban személyesen tárgyaltam a pályázat monitoring tevékenységről
* 23-án egész napos ASP képzésen vett részt 3fő gazdálkodó
* 24-én Tatabányán voltam a Megyei Katasztrófavédelem által szervezett tréningen a „Nemek közötti esélyegyenlőség” témában
* 24-én Jegyző asszony jegyzői értekezleten vett részt

Az ASP (szolgáltatás szakrendszeri és egyéb szolgáltatások összessége) rendszerre történő áttérés folyamatban van.

A csatlakozás előkészítési szakasz feladatai:

* Kapcsolatfelvétel, önkormányzati tájékoztatás
* A tájékoztató felületek és események menedzselése
* Adatbekérés, igényfelmérés
* Csatlakozási feladatok megtervezése
* A csatlakozással kapcsolatos szolgáltatási szerződés előkészítése

A 7 M Ft-os támogatást a Közös Önkormányzati Hivatal megkapta.

Az új karácsonyi díszvilágítást 1.800.000,- Ft értékben megrendeltük. A gyártó hibájából (nem megfelelő szín miatt) újbóli gyártást kértünk. Az új díszek egy héttel később kerülnek kihelyezésre a Béke utcában.

Elkészült a pincefaluban a leszakadt híd, melynek anyagköltsége 277 e Ft volt (cső, cement zsalukő, gépmunka).

A Dózsa György utca és a Béke utca kereszteződésénél elkészült az útpadka és az aszfaltozási munkálatok, valamint kikerült a közlekedési tükör.

A Művelődési Ház mellett elhelyezésre került az útpadka, hogy a föld ne folyjon az aszfaltra.

A Klastrom utcában az esőzések folytán beszakadt az aszfaltos út. A meder elemek és az út közötti terület zúzott kővel való töltése folyamatban van.

A közfoglalkoztatottaknak kiosztásra került a téli munkaruha a közvetlen költség terhére, valamint kialakítottunk számukra egy fűthető melegedőt.

A szociális tűzfa pályázatom 64 erdei m³ fát nyertünk.

A költségvetésben betervezett kereset-kiegészítés az intézményi dolgozóknak kifizetésre került.

Kérem jelentésem megvitatás utáni elfogadását.

Piliscsév, 2016. szeptember 22.

Kosztkáné Rokolya Bernadett sk.

polgármester